**ZERGATIK DA ONURAGARRIA KONPETENTZIETAN OINARRITUZ IRAKASTEA?**

* XXI. mendeko gizarteak ezaugarri zehatz batzuk dituzten hiritarrak behar ditu: **bizitza pertsonal eta profesionalean egiten eta ekiten dakiten pertsonak, gizartean integratuta daudenak eta parte hartze aktiboa dutenak eta noski; arduraz eta autonomiaz etengabe ikasteko eta eguneratzeko gai izango direnak.** Konpetentzien garapenak hiritar eredu hori lortzen lagunduko ditu; ezagutzak bizitzako eta laneko egoera desberdinetan aplikatzen jakingo dutelako, gizartean modu eraikitzaile batean inplikatuz eta bere etengabeko ikaskuntza erragulatuz.
* **Hezkuntzaren kalitatea hobetzea dakar.** Alde batetik, konpetentzien ikaskuntzak ezagutzen eraginkortasuna eta aplikazioa azpimarratzen ditu eta eredu berri honek gizartearen premiak eta bide batez, norbanakoarenak ere asetuko ditu. Beste aldetik, diseinu kurrikuluar berak planteatzen duten etengabeko jarraipen eta ebaluazio sistemari esker, etengabeko berrikuntza eta hobekuntza bat egongo dela ziurtatzen digu.
* **Ikasle guztien integrazioa eta inklusioa errazten du.** Hezkuntza sistemak, ikasle guztien garapen  pertsonala, gizarte integrazioa eta ikaskuntza bermatu behar du; aniztasunaren trataera egoki baten bidez. Ikasle guztiek dituzte gaitasun, zailtasun eta berezitasun propioak eta konpetentzien bidezko ikaskuntzak, ikasle bakoitzari ahalik eta erantzunik pertsonalizatuena ematea ahalbidetuko digu:

*“Concretamente, aprovechando las diversas competencias individuales, se debería responder a las diferentes necesidades de los alumnos garantizando la igualdad de acceso para aquellos grupos que, como consecuencia de desventajas educativas causadas por circunstancias personales, sociales, culturales o económicas, necesiten un apoyo especial para desarrollar su potencial educativo”.* (Moya, 2008).

* **Prozesu kognitibo orokorrak garatzea** ahalbidetzen du, eta hauxe da  pertsona bati bizitza aktiboa, parte hartzailea eta asebetea emango diona: autonomiaz pentsatzeko, autonomiaz egiteko, izateko eta besteekin bizitzeko gai izatea. Prozesu horiek informazioa kudeatzeko eta aplikatzeko moduarekin erlazionatuta daude eta konpetentzia guztien artean eta konpetentzia guztien elkarrekintzaren bitartez landu eta garatu beharko ditugu.